**ODPORNE SORTE KROMPIRJA NA BELO KROMPIRJEVO OGORČICO G. pallida**

Odporne sorte krompirja na belo krompirjevo ogorčico G. pallida v skladu z 2. točko Odločbe o razmejitvi območij napada in ukrepih za zatiranje bele krompirjeve ogorčice (*Globodera pallida*), št. U3430-95/2018-7 z dne 20.11.2019, ki so na seznamih držav članic navedene po stopnji odpornosti sort testiranih v skladu s Prilogo 4 Pravilnika o ukrepih za preprečevanje širjenja in zatiranje krompirjevih ogorčic (Uradni list RS, št. 49/10).

Na območju Velike Bukovice sedaj sadijo Desiree, Bella Rossa, Jelly, Agria, Colombo, Adora Primerljive odporne sorte na rumeno krompirjevo ogorčico G. pallida sortam, ki jih sedaj sadijo so: Camel, Amanda, Forza, Monte carlo, Toronto.

Glavne lastnosti sedaj uporabljenih sort:

|  | **Zgodnost** | **Barva kože** | **Barva mesa** | **Kulinarični tip** | **Posebnosti** |
| --- | --- | --- | --- | --- | --- |
| **Desiree** | Srednje pozna | Rdeča | Rumena | B | Stara, preizkušena sorta, skladiščenje |
| **Bellarosa** | (zelo)zgodnja sorta | Rdeča | Rumena | B | Tržila se je tudi kot nadomestilo za Desiree |
| **Jelly** | Srednje pozna | Rumena | Rumena | BC | Tržila se je tudi kot nadomestilo za Agrio - Skladiščenje |
| **Agria** | Srednje pozna | Rumena | Rumena | BC | skladiščenje |
| **Colombo** | Zelo zgodnja | Rumena | Rumena | AB | Tržila se je tudi kot nadomestilo za Adoro, malo poznejša od Adore |
| **Adora** | Zelo zgodnja | Rumena | Rumena | AB | Zgodnja pridelava – prvi krompir |

Glavne lastnosti odpornih sort na G. pallida:

|  | **Zgodnost** | **Barva kože** | **Barva mesa** | **Kulinarični tip** | **Posebnosti** |
| --- | --- | --- | --- | --- | --- |
| **Toronto** | Srednje zgodnja | Rumena | Krem bela do svetlo rumena | B |   |
| **Camel** | Srednje pozna  | Rdeča | Svetlo rumena | AB |   |
| **Amanda**  | Srednje zgodnja | Rumena | Svetlo rumena | B - BC |   |
| **Forza** | Srednje zgodnja | Rumena | Rumena | B - BC | Je križanec sorte Agria in Inovator |
| **Allison** | Srednje pozna | Rumena | Krem  | B |  |

Primerjava:

**Sorto Monte Carlo** lahko primerjamo z sortame Desiree in Bella rosa. Monte Carlo se od obeh razlikuje po barvi mesa, saj je le ta pri sorti Monte Carlo snežno belo, medtem ko je tako pri sorti Desiree kakor tudi pri Bella rosa rumeno. Sorta Monte Carlo je tudi nekoliko poznejša.

**Sorto Camel** lahko primerjamo s sortami Desiree In Bellarosa. Gre za podoben tip krompirja.

**Sorta Toronto** bi lahko primerjali s sorto Colomba. Je le nekoliko poznejša, poznejša od sorte Adora. Se ne skladišči tako dobro kot Agria in Jelly.

**Sorta Amanda je** primerljiva s sortami Colomba, Agria in Jelly. Podobno kot pri Torontu je nekoliko poznejša od Adore. Se ne skladišči tako dobro kot Agria ali Jelly.

**Sorta Forza** je zanimiva sorta zaradi svojih staršev. Pri nas še ni bila preizkušena vendar po opisih sodeč bi bila primerljiva s sortami Agria in Jelly.

Sorte Monte Carlo in Toronto lahko dobavi Semenarna, d.o.o..

Sorte Camel, Amanda, Forza pa Roko, d.o.o.